Roland Schimmelpfennig

Roland Schimmelpfennig (født 19. september 1967 i Göttingen) er en tysk dramatiker og teaterinstruktør. Han er i øjeblikket den samtidsdramatiker, hvis teaterstykker oftest spilles i Tyskland. Hans teaterstykker er blevet opført i mere end 40 lande.

Liv

Roland Schimmelpfennig blev født i Göttingen og arbejdede efter studentereksamen som journalist i Istanbul. I 1990 påbegyndte han en instruktøruddannelse på Otto-Falckenberg-skolen i München. Efter at have afsluttet uddannelsen arbejdede han som instruktørassistent og senere som medarbejder i den kunstneriske ledelse af Münchner Kammerspiele. Han arbejdede desuden ved Schaubühne i Berlin, Burgtheater i Wien og Volksbühne i Berlin. 

I henholdsvis 2000, 2001, 2002, 2003, 2005 og 2009 blev hans nyeste stykke inviteret til Mülheimer Theatertage. 

Hans stykke Den gyldne drage er blevet opført i Danmark på Aalborg Teater og Husets Teater.

Dramatik
Schimmelpfennig, der også selv arbejder som instruktør, er ikke repræsentant for postdramatisk teater, men bekender sig til den literære dramatradition, hvor den literære tekst er omdrejningspunktet i opsætningen af stykket. Schimmelpfennigs stykker hører dog dramaturgisk set til blandt den mest avancerede samtidsdramatik, fordi han for eksempel undlader at lave faste rolletildelinger, stykkerne er som regel collageagtigt struktureret og indeholder ofte surreelle eller fantastiske komponenter. Schimmelpfennig har udviklet sin egen form inden for det fortællende teater, hvor figurene til stadighed overskrider deres roller for - henvendt til publikum - at beskrive eller berette om sig selv.

Priser
 Else-Lasker-Schüler-Preis for stykket Stück Fisch um Fisch, 1997
 Schiller-Gedächtnispreis til unge dramatikere til unge, 1998
 Nestroy-Theaterpreis for bedste stykke (Push up 1 – 3), 2002
 Hörspiel des Jahres for Für eine bessere Welt, 2004
 Nestroy-Theaterpreis for bedste stykke (Besuch bei dem Vater), 2009
 Else-Lasker-Schüler-Dramatikerpreis, 2010
 Mülheimer Dramatikerpreis for stykket Den gyldne drage, 2010

Værker

Theaterstykker
 Die ewige Maria, 1996
 Keine Arbeit für die junge Frau im Frühlingskleid, 1996
 Die Zwiefachen, 1997
 Aus den Städten in die Wälder, aus den Wäldern in die Städte, 1998
 Fisch um Fisch, 1999
 Vor langer Zeit im Mai, 2000
 MEZ, 2000
 Die arabische Nacht, 2001
 Push Up 1-3, 2001
 Vorher/Nachher, 2002
 Alice im Wunderland, 2003
 Die Frau von früher, 2004
 Angebot und Nachfrage, 2005
 Auf der Greifswalder Straße, 2006
 Ende und Anfang, 2006
 Körperzeit, 2007
 Das Reich der Tiere, 2007
 Start Up, 2007
 Besuch bei dem Vater, 2008
 Calypso, 2008
 Hier und Jetzt, 2008
 Idomeneus, 2008
 Der Goldene Drache, 2009
 Der Elfte Gesang, 2010
 Das Weiße Album nach The Beatles, 2010
  Peggy Pickit sieht das Gesicht Gottes, 2010
 Vier Himmelsrichtungen, 2011
 Das fliegende Kind, 2012
 Spam, 2014

Hørespil
 Die Aufzeichnung, 1998
 Die Taxiterroristin - Drei Filme für den Preis von einem, 1999
 Krieg der Wellen, 2000
 Die arabische Nacht, 2001Regie: Klaus Buhlert (HR/WDR)
 vorher/nachher, 2001
 Angebot und Nachfrage, 2003
 Für eine bessere Welt, 2004
 Krim-Krieg in Wiesbaden, 2008
 Auf der Greifswalder Straße, 2010
 Der goldene Drache, 2012

Librettoer
 Das Gesicht im Spiegel, med musik af Jörg Widmann, 2003
 Der goldene Drache, med musik af Peter Eötvös, 2014

Noter

Eksterne henvisninger
 Niels Lehmann: "Den gyldne drage. Instruktør: Jacob F. Schokking. Teateranmeldelse" Peripeti - tidsskrift for dramaturgiske studier, 9. oktober 2011. 
 Roland Schimmelpfennig: "Wie man über Theaterstücke schreibt", Der Tagesspiegel, 19. april 2009.
 Goethe Institut: Neue deutsche Dramatik: Roland Schimmelpfennig

Dramatikere fra Tyskland
Personer fra Göttingen